# พิสซิส อโฟรดิตี้
พิสเซส อโฟรดิเท  ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีมีน ผู้ดูแลปราสาทปลาคู่ 1 ใน 12 ปราสาทแห่งแซงค์ทัวรี่ เป็นเซนต์ที่มีความงดงามที่สุดในบรรดาเซนต์ทั้ง 88 คนมะซะมิ คุรุมะดะ, เซนต์เซย่า เล่มที่ 11, สำนักพิมพ์วิบูลย์กิจ, 2545

 บทบาท 

 ผู้ดูแลปราสาทปลาคู่ 
อโฟรดิเทปรากฏตัวครั้งแรกที่ปราสาทปลาคู่ โดยเหลือเพียงเซย่าและชุน เท่านั้นที่สามารถผ่านมาถึงปราสาทนี้ โดยชุนต้องการเป็นคู่ต่อสู้กับอโฟรดิเทเพราะว่าอโฟรดิตี้เป็นคนฆ่าไดดารอสแห่งเซเฟอุส ที่เกาะอันโดรเมด้า ซึ่งเป็นอาจารย์ของชุนนั่นเอง ถึงแม้ว่าเซย่าจะสามารถผ่านปราสาทปลาคู่ออกไปได้ แต่อโฟรดิเทก็ได้ใช้กุหลาบปิศาจซึ่งสามารถทำลายประสาทสัมผัสทั้ง 5 โปรยไว้ตามเส้นทางจากปราสาทปลาคู่จนถึงห้องเคียวโก ชุนเริ่มโจมตีอโฟรดิเทด้วยเนบิวล่าเชนแต่ถูกโต้กลับมาด้วยรอยัลเดม่อนโรสของอโฟรดิเท แต่ชุนก็สามารถป้องกันและสะท้อนรอยัลเดม่อนโรสกลับโดยใช้ท่าโรลลิ่งดีเฟนซ์ หลังจากนั้น ชุนโจมตีอโฟรดิเทด้วยโซ่เนบิวล่าอีกครั้ง ซึ่งอโฟรดิเทก็สามารถหลบได้โดยหายตัวไปในวังวนของดอกกุหลาบ ชุนจึงใช้ท่าธันเดอร์เวฟจนสามารถหาอโฟรดิเทเจอ อย่างไรก็ตาม อโฟรดิเทสามารถหยุดท่าธันเดอร์เวฟได้โดยใช้กุหลาบดำเพียงดอกเดียว หลังจากนั้น อโฟรดิเทจึงใช้กุหลาบดำโจมตีด้วยท่าปิรันย่าโรสซึ่งทำให้โซ่และชุดคล็อธของชุนแตกสลายไป 

เมื่อชุนอยู่ในสภาพที่ไม่มีโซ่และชุดคล็อธแล้วนั้น ชุนได้ระเบิดพลังคอสโมของตนออกมาและโจมตีอโฟรดิเทด้วยท่าเนบิวล่าสตรีม ซึ่งทำให้อโฟรดิเทไม่สามารถเคลื่อนไหวได้ดั่งใจ ดังนั้น อโฟรดิเทจึงตัดสินใจใช้บลัดดี้โรสเป็นครั้งแรก ชุนโดนบลัดดี้โรสปักเข้าที่กลางหัวใจแต่ก็ได้โจมตีอโฟรดิเทด้วยท่าเนบิวล่าสตอมจนทำให้อโฟรดิเทถึงแก่ความตายเช่นกันมะซะมิ คุรุมะดะ, เซนต์เซย่า เล่มที่ 12, สำนักพิมพ์วิบูลย์กิจ, 2545

 สงครามสุริยะเทพอาเบล 
หลังจากศึก 12 ปราสาท อโฟรดิเทมีบทบาทอีกครั้งในฉบับภาพยนตร์ ภาคสงครามสุริยะเทพอาเบล โดยเหล่าโกลด์เซนต์ที่ตายในศึก 12 ปราสาท ได้ฟื้นคืนชีพขึ้นมาอีกครั้งด้วยพลังจากสุริยะเทพ อาเบล ซึ่งการฟื้นคืนชีพของเหล่าโกลด์เซนต์ในครั้งนี้ได้รับคำสั่งจากอาเบลเพื่อให้ทำหน้าที่ปกป้องอาธีน่าแทนพวกเซย่า อย่างไรก็ตาม จุดประสงค์ที่แท้จริงของอโฟรดิเทนั้น ต้องการล้างอายที่ต้องมาพ่ายแพ้ต่อชุนในการต่อสู้ในศึก 12 ปราสาท โดยครั้งนี้อโฟรดิเทได้โจมตีชุนด้วยบรัดดี้โรส โดยชุนไม่สามารถตอบโต้ได้ แต่ฟินิกส์ อิคคิ ก้เข้ามาช่วยเหลือชุนไว้ได้ และสังหารอโฟรดิเทลงได้ด้วยท่าโฮโยกุเท็นโซ

 สงครามศักดิ์สิทธิ์-เทพเจ้าฮาเดส 
หลังจากได้เสียชีวิตลง ณ ศึก 12 ปราสาท อโฟรดิเทได้ฟื้นคืนชีพอีกครั้ง โดยสวมชุดเซอร์พรีสเครื่องหมายของสเป็คเตอร์และได้รับคำสั่งจากฮาเดสเพื่อมาเด็ดศีรษะของอาเทน่า อโฟรดิเทได้ทำการต่อสู้กับอาริเอส มู ณ ปราสาทแกะขาว เพื่อพยายามผ่านปราสาททั้ง 12 ปราสาทแห่งแซงค์ทัวรี่ โดยอโฟรดิเทได้ใช้ท่าปิรันย่าโรสโจมตีใส่มู แต่ก็ถูกป้องกันได้โดยคริสตัลวอลล์ของมู ในขณะที่ อโฟรดิเทโจมตีมูด้วยบลัดดี้โรสนั้น มูได้โจมตีด้วยท่าสตาร์ไลท์เอ็กซ์ทิงชั่นซึ่งทำอโฟรดิเทถูกกำจัดลงอีกครั้ง

หลังจากนั้น อโฟรดิเทและเดธมาสค์ ปรากฏตัวอีกครั้ง ณ ปราสาทฮาเดส เพื่อต้องการขอพบฮาเดส อย่างไรก็ตาม ไวเวิร์น ราดาแมนทีส ได้ปฏิเสธที่จะให้ทั้ง 2 เข้าพบฮาเดสและได้ลงโทษทั้ง 2 คนที่ไม่สามารถเด็ดศีรษะของอาเทน่าได้ โดยการส่งอโฟรดิเทและเดธมาสค์กลับไปยังขุมนรกอีกครั้งมะซะมิ คุรุมะดะ, เซนต์เซย่า เล่มที่ 19, สำนักพิมพ์วิบูลย์กิจ, 2548

ในภายหลัง อาริเอส ชิออน จึงได้บอกความจริงแก่พวกเซย่าว่า สาเหตุที่แท้จริงที่ทำให้ ซากะ ชูร่า คามิว เดธมาสก์ และอโฟรดิเทนั้นยอมรับใช้ฮาเดสเพราะต้องการบุกขึ้นไปยังวิหารแห่งอาเทน่าเพื่อปลุกอาเทน่าคล็อธขึ้นมาอีกครั้งหนึ่งมะซะมิ คุรุมะดะ, เซนต์เซย่า เล่มที่ 22, สำนักพิมพ์วิบูลย์กิจ, 2548

อโฟรดิเทปรากฏตัวอีกครั้ง ณ ยมโลก โดยได้ร่วมมือกับโกลด์เซนต์ทั้ง 11 คน ในการทำลายกำแพงวิปโยคเพื่อเปิดทางให้พวกเซย่า เดินทางไปยังเอรีเชี่ยนเพื่อช่วยเหลืออาเทน่ามะซะมิ คุรุมะดะ, เซนต์เซย่า เล่มที่ 26, สำนักพิมพ์วิบูลย์กิจ, 2549
 บทบาทในภาค Soul Of Gold 

 ท่าไม้ตาย 
 รอยัลเดม่อนโรส (Royal Demon Rose) เป็นดอกกุหลาบสีแดง โดยเกสรของดอกกุหลาบแดงนั้นจะทำลายประสาทสัมผัสทั้ง 5 ซึ่งจะมีผลให้คู่ต่อสู้เกิดอาการวิงเวียนจนอาจจะเป็นบ้าได้ โดยคู่ต่อสู้จะค่อย ๆ ตายอย่างทุรนทุราย
 ปิรันย่าโรส (Piranha Rose) เป็นดอกกุหลาบสีดำ ซึ่งหนามของมันเปรียบเสมือนฟันของปลาปิรันย่าที่สามารถกัดกินทุกอย่างได้  
 บลัดดี้โรส (Bloody Rose) เป็นดอกกุหลาบสีขาวซึ่งจะพุ่งเข้าสู่หัวใจของคู่ต่อสู้แล้วจะค่อย ๆ สูบเลือดทีละน้อย เมื่อกุหลาบขาวเปลี่ยนเป็นสีแดงเข้มเมื่อไหร ผู้ที่โดนกุหลาบขาวแทงอยู่ก็จะตายเมื่อนั้น

 หมายเหตุ 
 อโฟรดิเท (Aphrodite) เป็นชื่อของเทพีซึ่งเป็น 1 ใน 12 เทพ แห่งสภาเทพแห่งโอลิมปัส โดยเป็นเทพีแห่งความรักและความงาม กล่าวกันว่าเป็นเทพีที่สวยที่สุด และเป็นมารดาของอีรอสหรือคิวปิด เทพแห่งความรัก เหตุที่ มาซามิ คุรุมาดะ ใช้ชื่อเทพีองค์นี้เป็นตัวละครในราศีมีน เพราะในตำนานเทพปกรณัมกรีก การกำเนิดของกลุ่มดาวปลาคู่นี้ มาจากการที่เทพีอโฟรดิเทได้แปลงร่างเป็นปลากระโดดลงแม่น้ำพร้อมเทพอีกองค์เพื่อหนีไทฟอน เทพแห่งพายุ
 เดิมที ชื่อตัวละครตัวนี้และเทพองค์นี้ คนไทยจะออกเสียงว่า อโฟร์ไดต์ และชื่อราศีก็ออกเสียงว่า พิสเซส แต่ในภายหลังจะออกเสียงว่า อโฟร์ดิเท และ พิสเซส เพื่อให้ถูกต้องตามสำเนียงต่างประเทศจริงๆ